[pic] | EUROOPA ÜHENDUSTE KOMISJON |

Brüssel 19.12.2007

KOM(2007) 864 lõplik

2005/0228 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU MÄÄRUSE KOHTA, millega muudetakse määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2005/0228 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU MÄÄRUSE KOHTA, millega muudetakse määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi 20 muudatusettepaneku kohta.

2. TAUST

Ettepaneku Euroopa Parlamendile ja nõukogule edastamise kuupäev (dokument KOM(2005)579 (lõplik) - 2005/0228 (COD)) | 18. november 2005 |

Euroopa Majandus- ja Sotsiaalkomitee arvamus | 21. aprill 2006 |

Euroopa Parlamendi arvamus esimesel lugemisel | 14. märts 2007 |

Ühise seisukoha ühehäälne vastuvõtmine | 15. oktoober 2007 |

Euroopa Parlamendi resolutsiooni vastuvõtmine teisel lugemisel; resolutsioon sisaldab 20 muudatusettepanekut ühises seisukohas | 12. detsember 2007 |

3. ETTEPANEKU EESMÄRK

Komisjoni 15. novembril 2005 vastu võetud ettepaneku eesmärk on laiendada ühiseid ohutuseeskirju, et need hõlmaksid lennundustegevust, pilootidele litsentside andmist ja kolmandate riikide õhusõidukite turvalisust. Ettepaneku abil soovitakse tugevdada kõnealuste eeskirjade täitmise kontrolli, karmistada karistusi eeskirjade mittetäitmise korral ja tõhustada saadud kogemustest lähtuvalt Euroopa Lennundusohutusameti (EASA) tegevust.

4. KOMISJONI ARVAMUS EUROOPA PARLAMENDI MUUDATUSTE KOHTA

Komisjon võib nõustuda Euroopa Parlamendi poolt teisel lugemisel vastu võetud 20 muudatusettepanekuga, kuna tegemist on kolme institutsiooni vahel leitud kompromissiga.

Peamised muudatusettepanekud hõlmavad mõiste „keerukas mootoriga õhusõiduk” muutmist, eelnevat teavitamist lennuaja piirangute skeemides tehtavate erandite kohta, trahvisüsteemi rakendamist ja haldusnõukogu liikmete valimist nende kogemuste alusel ja lähtuvalt nende valmidusest tegutseda ameti huvides.

Kompromissi tulemusena oli komisjon sunnitud tegema kolm avaldust.

Vastus: Artikli 63 kohta

Seoses artikliga 63 teatab komisjon, et komisjoni 31. mai 2007. aasta määruse (EÜ) nr 593/2007 (mis käsitleb Euroopa Lennundusohutusametile makstavaid tasusid ja lõive) muutmisel pöörab ta piisavalt tähelepanu VKEde erilisele olukorrale ning eelkõige sellele, kuidas tasude ja lõivude tasemed mõjutavad nende majanduslikku elujõulisust. Komisjon tagab jätkuvalt nii mittediskrimineerimise põhimõtte järgimise kui ka selle, et asjaomase ameti teostatavast sertifitseerimistegevusest saadav tulu on piisav pakutavate teenuste kogumaksumuse katmiseks.

Vastus: Artikli 3 punkti j alapunkti i neljanda taande kohta

„Seoses mõistega „keerukas mootoriga õhusõiduk” hindab komisjon turgudele tekitatavat majanduslikku mõju, mis tuleneb turboaktiivmootoriga või rohkem kui ühe turbopropellermootoriga lennukite lisamisest kõnealuse mõiste alla ning taotleb Euroopa Lennundusohutusametilt asjaomaste lennukite ohutusnäitajate kontrollimist.”

Vastus: II lisa punkti e kohta (väga kerged õhusõidukid)

„Komisjon taotleb Euroopa Lennundusohutusametilt ametliku arutelu läbiviimist kõigi sidusrühmadega ning põhjendatud arvamuse esitamist II lisa punkti e tehtava muudatuse kohta, mille eesmärk on lisada vajaduse korral asjaomasesse punkti väga kerged õhusõidukid (kaaluga vähem kui 600 kg).”

5. KOKKUVÕTE

Vastavalt EÜ asutamislepingu artikli 250 lõikele 2 muudab komisjon oma ettepanekut eespool osutatud viisil.